ועדת הפנים ואיכות הסביבה, כנסת 18, פרוטוקול מספר 49, 2009-07-20 09:30

ציון פיניאן: הצעת חוק הרשויות המקומיות (מימון בחירות) (הוראת שעה), התשס"ט-2009.

פניה קירשנבאום: כ-60 רשימות נפגעו מזה שהן הגישו באיחור של יום אחד את הרשימות.

פניה קירשנבאום: החוק הוא לא חוק תקציבי כיוון שהכסף ממילא היה משוריין לנושא בחירות.

פניה קירשנבאום: האנשים האלה הוציאו את כספם ואם הם לא מקבלים מימון למפלגות הם הופכים לעבריינים.

פניה קירשנבאום: יכול להיות שלחלקם לא היה כסף לשלם לספקים והם קיוו לקבל את הסכומים האלה מוועדת הבחירות.

פניה קירשנבאום: אם הם לא משלמים לפעילים שלהם הם הופכים להיות עבריינים פליליים.

פניה קירשנבאום: חשוב מאוד לעזור לרשימות האלו, לכן ביקשתי להעלות את החוק.

נורית ישראלי: משרדנו לא רואה בעין יפה את הצעת החוק הזאת.

נורית ישראלי: אנחנו חושבים שזאת הצעת חוק שחותרת תחת מוסכמות היסוד בנושא של שלטון החוק והמינהל התקין.

נורית ישראלי: לא נפל על הסיעות האלו כרעם ביום בהיר שהן מתמודדות בבחירות והן צריכות לבקש מימון.

נורית ישראלי: החוקים גלויים וידועים.

נורית ישראלי: עד לפני זמן לא רב מי שעד יום בחירות לא ביקש מצא את עצמו במצב שאין לו פתרון.

נורית ישראלי: בתשס"ח נכנס תיקון לחוק שמאפשר למפלגות לבקש מימון 21 יום לאחר מועד הבחירות.

נורית ישראלי: לא זו בלבד שהסיעה יודעת על זה מראש ומועד הבקשה של המימון גלוי, ידוע ומפורסם, אלא גם אם היא לא עשתה את זה היא יכולה אחרי הבחירות ואחרי שוך ההתרגשות הכללית ואי הסדר שיש לקראת הבחירות להתעשת ולבקש במשך 21 יום.

נורית ישראלי: גם אז המחוקק עמד על כך שזה יהיה סכום מופחת שישקף איזה שהוא רעיון "עונשי" שאם לא ביקשת בזמן תקבל רק 90%.

נורית ישראלי: אני חושבת שזה נותן מענה.

נורית ישראלי: זה לא ראוי שמפלגות שלא עומדות בלוחות זמנים - זה לוחות זמנים כל כך ארוכים.

נורית ישראלי: לא מדובר ביום אחד איחור - ישנו את החוק באופן רטרואקטיבי כל פעם ללא שום הצדקה ועל חשבון הקופה הציבורית.

נורית ישראלי: אני לא יודעת איזה תוקף יש לנבחרים לבוא ולדקדק עם התושבים ועם האזרחים על יום איחור שהם לא הגישו משהו, או על יום איחור שהם לא שילמו, כשהם בעצמם מתנהגים ככה ביחס לחובות הסטטוטוריות שלהם וביחס לקופה הציבורית.

נורית ישראלי: אנחנו מתנגדים לזה מכל וכל.

פניה קירשנבאום: אני לא דקדקתי בכל הרשימות, אבל לפי מה שראיתי רוב הרשימות הן רשימות עצמאיות, הן לא רשימות מפלגתיות.

פניה קירשנבאום: בדרך כלל יש למפלגות ניסיון בהגשה והן יודעות מועדים.

פניה קירשנבאום: הרשימות העצמאיות אולי פחות מנוסות בתחום הזה.

פניה קירשנבאום: מדובר כאן בהוראת שעה רק לבחירות האלו.

פניה קירשנבאום: אפשר לשקול.

פניה קירשנבאום: מקובל עלי שיהיה עונש ושהן תקבלנה רק 90% מהמימון, לא את כל המימון.

פניה קירשנבאום: אני חושבת שצריכה להיות איזו שהיא ענישה על זה שהן לא שמו לב.

פניה קירשנבאום: לפי השיחות שלי ומהפניות של הרשימות אלי הבנתי שהייתה אי הבנה לגבי הפירוש של 21 יום.

פניה קירשנבאום: אולי צריך לתת הבהרה נוספת כדי לעזור להן.

איילת פישמן: אני חייבת להעמיד את העובדות על דיוקן בהמשך למה שנורית אמרה.

איילת פישמן: אני מבינה שההצעה הזאת זוכה לתמיכה רחבה ויש סיכויים רבים שהיא תתקבל, אבל אנחנו חושבים שיש חשיבות רבה לעמידה בכללים.

איילת פישמן: אדם שמגיש רשימת מועמדים יודע שיום לאחר המועד הרשימה שלו לא תתקבל.

איילת פישמן: לא ברור למה צריך להחיל דין אחר לעניין המימון.

איילת פישמן: נכון שמשרד הפנים מתוקצב בסכומים האלה והדברים היו ידועים מראש, אבל התיקון של ה-21 ימים היה תיקון חדש.

איילת פישמן: אני מתקשה להבין איזה חוסר הבנה יש בעניין הזה.

איילת פישמן: בכל הפרסומים שלנו בכתב, באתר האינטרנט ובכל דרך אחרת הדגשנו אין ספור פעמים את מועדי ההגשה.

איילת פישמן: אדם שלא הצליח לעמוד במועד ההגשה הבסיסי, שזה 5 ימים לפני הבחירות, או במועד המוערך של 21 ימים, יש לו בעיה.

איילת פישמן: היחס בין סיעות עצמאיות לסיעות בנות הוא חצי חצי.

איילת פישמן: זאת מערכת בחירות שלישית לרשויות מקומיות.

איילת פישמן: במערכות קודמות לא הייתה כזאת רמה של זלזול וכזאת רמה של רשלנות.

פניה קירשנבאום: האם את חושבת ש-60 רשימות שלא קיבלו זה עניין של זלזול ולא של אי הבנה?

פניה קירשנבאום: לא מדובר ב5,6 רשימות, מדובר ב-60 רשימות.

איילת פישמן: זה מתוך 1600 רשימות.

איילת פישמן: אלו הפרופורציות.

איילת פישמן: היה את הפתח של ה-21 ימים בחוק.

איילת פישמן: גם בזה לא עומדים.

איילת פישמן: בעיני זה מאוד בעייתי אם מי שהגיש בקשת מימון לפי החוק הזה יקבל 100% מהמימון, בעוד שמי שהגיש לפי הסעיף של 21 ימים קיבל 90.

איילת פישמן: לכל היותר אנחנו מסכימים ל-90 ואפילו פחות.

נורית ישראלי: ההיגיון אומר שפחות מ-90.

עוזר ליועץ המשפטי: האם יש סיעות שהגישו בתוך ה-21 ימים ולא קיבלו את אישור השר ל-90%?

איילת פישמן: לא.

איילת פישמן: .

איילת פישמן: ההחלטה במשרד הפנים הייתה שכל מי שהגיש בתוך ה-21 ימים קיבל, מי שהגיש ב-22 יום ומעלה לא קיבל.

נורית ישראלי: צריך להיות מצב שמי שהגיש באיחור מעבר ל-21 יום יקבל פחות מ90%.

תומר רוזנר: אני רוצה לברך את חברת הכנסת קירשנבאום על הנכונות שלה להתאים את העניין של ה-90%.

תומר רוזנר: לדעתי זה ממש מתחייב על-מנת לא לפגוע בשוויון בין סיעות או רשימות שהגישו במהלך 21 יום לכאלה שיגישו עכשיו בחלון הזמן הנוסף שיינתן.

תומר רוזנר: אני מבקש להציע שסיעות כאלו יקבלו 85% ולא את 15% הנותרים, כיוון שממילא בכוונת משרד מבקר המדינה להוציא לכל הסיעות האלו שיגישו באיחור ניכר דוח שלילי.

דב חנין: לא בהכרח.

דב חנין: דוח שלילי לא אומר שהם לא מקבלים את כל ה-15%.

דב חנין: הוא מוסמך לקבוע מה הגובה.

דב חנין: זה לא מחייב.

חנה רותם: מה שנהוג היה בעבר זה שכשהוגשו דוחות בשלב שבו לא ניתן היה לבדוק הקנס היה 15%.

ציון פיניאן: עד 15%.

תומר רוזנר: אני מציע שהם יקבלו רק 85%.

פניה קירשנבאום: אבל אז שלא יהיה כפל קנס.

תומר רוזנר: ברור.

פניה קירשנבאום: או שנקבע 85% וזה יהיה עם הקנס על הדוחות, או שנגיד שזה 100% ואז את ה-15% הנותרים הם לא יקבלו.

פניה קירשנבאום: בכל מקרה נגיע ל85%.

נורית ישראלי: ה-85% שלהם זה יהיה ה-100% שממנו נוכל להטיל קנסות.

נורית ישראלי: יש אלמנט אחד של קנס בגלל איחור, ויש קנסות בשיקול דעת בגלל בעיות נוספות בדיווחים שלהם.

נורית ישראלי: אם אנחנו אומרים שעכשיו נבלעת כל האפשרות לתת קנס, אז איפה הקנס על שאר הדברים?

פניה קירשנבאום: 15% זה הקנס.

נורית ישראלי: זה מרוקן מתוכן את הביקורת.

פניה קירשנבאום: נסכם על כך שהם יקבלו 100%.

תומר רוזנר: חלק קיבלו 90%.

תומר רוזנר: זאת בעיה.

נורית ישראלי: על מי שקיבל 90% אני יכולה להטיל קנס מלא של 15%.

נורית ישראלי: זה לפי שיקול דעת מבקר המדינה.

נורית ישראלי: הסיבות להטלת קנס או לסנקציה זה לא רק איחור.

נורית ישראלי: איחור זה רק אחד מהרכיבים.

נורית ישראלי: יש קשת של שיקול דעת.

נורית ישראלי: על האיחור הם לא ייקנסו בשנית, אבל יכולות להיות סיבות אחרות.

נורית ישראלי: מבחינתנו ה-85% הופך להיות 100%.

פניה קירשנבאום: אנחנו מדברים על קנס לגבי הזמן.

נורית ישראלי: המצב יותר מורכב.

נורית ישראלי: חלק מהסיעות האלו הגישו דוחות כספיים, חלק בכלל לא.

נורית ישראלי: אם עכשיו נהיה מושתקים מלתת להם קנס בגלל הזמן, יצא חוסר שוויון בין מי שעמד בדרישות למי שלא עמד בדרישות.

נורית ישראלי: יש פה הבדל.

נורית ישראלי: גם מי שלא קיבל עדיין תקציב או מימון יכול היה להגיש בזמן את הדיווח למבקר המדינה.

פניה קירשנבאום: לאיזה צורך?

נורית ישראלי: החוק מחייב אותו לעשות את זה.

נורית ישראלי: זה חוק שהבית הזה חוקק.

דב חנין: כל נושא מימון הבחירות ברשויות המקומיות מוסדר היום בצורה מאוד לקויה ומחייב רפורמה מרחיקת לכת.

דב חנין: אני פונה פה לנציגי משרד הפנים, לנציגי משרד מבקר המדינה לעשות על-מנת שנעשה רפורמה בכל הנושא הזה שיצא לי להכיר ברמה האישית בבחירות העירוניות האחרונות.

דב חנין: הנושא הזה מוסדר בצורה מאוד לקויה.

דב חנין: הפנייה הראשונה שלי היא למשרדי הממשלה להביא לנו הצעה של רפורמה כוללת בכל התחום הזה, כדי שיהיה לנו הסדר יותר מתקדם של מימון בחירות.

דב חנין: לגופם של הדברים אני תומך בעמדת משרד המבקר ומשרד הפנים.

דב חנין: אני חושב שבתיקון שמוצע יש בעיות, יש קושי, אבל אני מבין את העובדה שבכנסת קיימת הסכמה רחבה מסביב לתיקון הזה.

דב חנין: באתי לוועדה כדי לנסות להציע שבאותה הזדמנות שאנחנו מתקנים את הדבר הזה נתקן עוד ליקוי שגם בו נתקלתי ברמה האישית.

דב חנין: מדובר באיזו שהיא לקונה שקיימת היום בהסדר מימון הבחירות ברשויות המקומיות.

דב חנין: להבדיל ממה שקורה במימון בחירות כלליות וממה שקורה במימון בחירות פריימריז, שבשני ההסדרים האלה כאשר ניתנת תרומה וחסרים בה פרטים יכול הגורם המקבל את התרומה להגיד שהוא מוותר על התרומה ושהוא מחזיר אותה לקופת המדינה, ברשויות המקומיות אין את ההסדר הזה.

דב חנין: אם קיבלת בטעות תרומה עם פרטים חסרים אתה נשאר עם תרומה שאתה לא יכול לעשות איתה שום דבר.

דב חנין: כיוון שאנחנו מתקנים בהוראת שעה את החוק, אני חושב שראוי לתקן גם את הנושא הזה כדי שניישר קו ושתרומות כאלו שניתנו עם פרטים חסרים תוכלנה להיות מוחזרות לקופת המדינה.

תומר רוזנר: או לתורם.

דב חנין: אם יש פרטים חסרים אתה לא יכול להגיע לתורם.

פניה קירשנבאום: לפעמים אין למי להחזיר.

תומר רוזנר: אם אפשר להחזיר לתורם צריך להחזיר לתורם, ואם אי אפשר צריך להחזיר למדינה.

דב חנין: לפני הישיבה שוחחתי בנושא הזה עם היועצים המשפטים של משרד המבקר ועם היועצים המשפטיים של הממשלה.

דב חנין: אני מבין שלאף אחד מהם אין התנגדות לנצל את הפלטפורמה הזאת כדי לתקן גם את הלקונה הזאת שקיימת בחוק.

דב חנין: אני הייתי רוצה, אדוני היושב-ראש, לסכם שהדבר הזה ייכנס.

תומר רוזנר: ההצעה שתעמוד כרגע להצבעה היא ההצעה כפי שמופיעה בפניכם, רק עם התיקונים הבאים: המימון המרבי יהיה 85%, לא 100%, והסמכות של מבקר המדינה לגבי ה-15% מתוך ה-85% תחול רק לגבי דברים שאינם קשורים לעצם האיחור בזמן.

תומר רוזנר: בנוסף לזה נוסיף בדברי ההסבר את הערתו של דב חנין .

נורית ישראלי: יש לי הרגשה שלא הובנתי בעניין האיחור.

נורית ישראלי: יש שני איחורים.

נורית ישראלי: יש איחור אחד בבקשת המימון שעליו אנחנו מוחלים, ויש איחור אחד בהגשת הדוחות למבקר המדינה.

נורית ישראלי: הגשת הדוחות למבקר המדינה היא סטטוטורית, היא נקבעה בסעיף 22א לחוק.

נורית ישראלי: בין אם הסיעה או המפלגה ביקשה מימון ובין אם לאו, לא הייתה שום סיבה שהיא לא תגיש בזמן.

נורית ישראלי: אין שום סיבה בעולם למנוע ממבקר המדינה להטיל סנקציה על סיעה שלא עמדה בדרישה החוקית הזאת.

נורית ישראלי: זה בלי קשר לשאלת המימון.

תומר רוזנר: מה שנאמר זה שהאיחור יהיה בבקשת הבקשה למימון, לא בהגשת הדוחות.

נורית ישראלי: אנחנו ממילא לא קונסים על כך.

ציון פיניאן: מי בעד הסיכום כפי שהציג אותו עו"ד תומר רוזנר?

ציון פיניאן: ה צ ב ע ה בעד – פה אחד אושר